เมื่อวันที่ 21 เราและแฟนมีเซ็กส์กันครั้งแรกค่ะ แฟนมีการใส่ถุงยางแล้วก็พยายามสอดใส่เข้าไป ในช่องคลอด แต่ว่ามันเข้าแทบจะไม่ได้เลยค่ะ หลังจากนั้นตัวเราก็มีเลือดปนกับเมือกออกมาจากช่องคลอดนิดหน่อย แล้ววันนี้ก็มีเลือดออกมาแต่ลักษณะมันมีสีน้ำตาล และมีกลิ่นคาวๆคล้ายกับประจำเดือน แต่ว่าเราพึ่งหายเป็นประจำเดือนไปเมื่อวันที่ 17 พ.ค. (พึ่งหายมาได้แค่ 7 วัน ) แต่ประจำเดือนมาไม่ปกติอยู่แล้วค่ะ ก็เลยสงสัยว่ามันใช่ประจำเดือนมั้ย หรือเป็นอาการอื่นๆจากการมีเพศสัมพันธ์ครั้งแรกแล้วก็อีกประเด็นนึงค่ะ หลังจากที่แฟนเสร็จรอบแรก (เสร็จข้างนอก +ในถุงยาง) แฟนก็ได้มีการเอาทิชชู่มาเช็ดที่อวัยวะเพศก่อน แล้วนำมาถูบริเวณอวัยวะเพศของเราค่ะ (ถูแบบไม่ใส่ถุงยาง) แบบนี้มีโอกาสที่น้ำอสุจิจะเล็ดลอดเข้าไปมั้ยคะ แล้วจะตั้งครรภ์มั้ยแบบนี้ ตอนนี้ค่อนข้างเป็นกังวลมากเลยค่ะ
สวัสดีค่ะ การมีเลือดออกจากช่องคลอดตามหลังการมีเพศสัมพันธ์ อาจจะเกิดมาจาก การมีแผลในช่องคลอดหรือปากมดลูก ผลข้างเคียงจากการใช้ยาคุมกำเนิดชนิดใดๆ การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ ส่วนภาวะแทรกซ้อนจากการตั้งครรภ์ เลือดตามหลังการปฏิสนธิมักเกิดตามหลังมาประมาณ 2 สัปดาห์หลังมีการปฏิสนธิไปแล้วหากมีเลือดออกผิดปกติควรหยุดการมีเพศสัมพันธ์ไปก่อน ไม่สวนล้างช่องคลอด ไม่ซื้อยาปรับฮอร์โมนมาใช้เอง สังเกตอาการ ถ้ายังมีเลือดออกมาตลอดต่อเนื่อง ควรไปพบแพทย์เพื่อตรวจเพิ่มเติม